ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2020-21 मधील एमएसपी व्यवहार
नवी दिल्ली, 30 ऑक्टोबर 2020
मागील हंगामांप्रमाणेच सरकारने सध्याच्या किमान आधारभूत किंमत योजनांनुसार शेतकऱ्यांकडून खरीप 2020-21 पिके त्यांच्या एमएसपी दराने खरेदी करणे सुरू ठेवले आहे.
मागील वर्षाच्या 151.94 लाख मेट्रिक टन च्या तुलनेत 29.10.2020 पर्यंत 188.85 लाख मेट्रिक टन खरेदीसह पंजाब, हरियाणा, उत्तर प्रदेश, तामिळनाडू ., उत्तराखंड, चंदीगड , जम्मू-काश्मीर व केरळ या राज्ये आणि केंद्रशासित प्रदेशात खरीप 2020-21साठी धान खरेदी सुरळीत सुरू आहे. मागील वर्षाच्या तुलनेत ही वाढ 24.29 टक्के आहे. एकूण 188.84 लाख मेट्रिक टन खरेदीपैकी एकट्या पंजाबने 129.48 लाख मे.टन.चे योगदान दिले असून ते एकूण खरेदीच्या 68.56 % आहे.
सुमारे 15.81 लाख शेतकऱ्यांना सध्या सुरू असलेल्या केएमएस खरेदीचा लाभ मिळाला आहे, ज्याचे एमएसपी मूल्य18880 रुपये प्रति मेट्रिक टन एमएसपी दराने 35654.42 कोटी रुपये आहे.
तसेच राज्यांकडून मिळालेल्या प्रस्तावाच्या आधारे मूल्य समर्थन योजनेंतर्गत तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तर प्रदेश, ओदिशा, राजस्थान, आंध्र प्रदेश या राज्यांसाठी खरीप विपणन हंगाम 2020 च्या 45.10 लाख मेट्रिक टन डाळी व तेलबिया खरेदीला मान्यता देण्यात आली. आंध्र प्रदेश , कर्नाटक, तामिळनाडू आणि केरळ राज्यांसाठी 1.23 एलएमटी खोबऱ्याच्या  खरेदीला मंजुरी देण्यात आली. इतर राज्ये / केंद्रशासित प्रदेशांकडून पीएसएस अंतर्गत डाळी, तेलबिया आणि खोबरे खरेदीचे प्रस्ताव प्राप्त झाल्यावर मान्यताही देण्यात येईल जेणेकरून या पिकांच्या एफएक्यू ग्रेडची खरेदी 2020-21 वर्षासाठी अधिसूचित एमएसपीनुसार करता येईल. जर अधिसूचित कापणीच्या कालावधीत बाजार दर एमएसपीपेक्षा कमी असल्यास केंद्रीय नोडल संस्था राज्य नामांकित खरेदी एजन्सीमार्फत खरेदी केली जाईल.
29.10.2020 पर्यंत सरकारने आपल्या नोडल एजन्सीमार्फत मूग ,उडीद आणि भुईमूग शेंगांची 32.30 कोटी रुपये एमएसपी मूल्याची 5572.63 मे.टन खरेदी केली असून तमिळनाडू, महाराष्ट्र आणि हरियाणामधील 3690 शेतकऱ्यांना लाभ झाला आहे. त्याचप्रमाणे 5089 मे टन खोबरे  चे एमएसपी मूल्य 52.40 कोटी रुपये असून कर्नाटक आणि तामिळनाडूमधील 3961 शेतकऱ्यांना फायदा झाला आहे. खोबरे आणि उडदाच्या संदर्भात बहुतांश प्रमुख उत्पादक राज्यांमध्ये दर एमएसपीपेक्षा अधिक आहे. खरीप डाळी व तेलबियांच्या आवकानुसार संबंधित राज्यांनी ठरविलेल्या तारखेपासून संबंधित राज्य/केंद्रशासित प्रदेश सरकार खरेदी सुरू करण्यासाठी आवश्यक व्यवस्था करत आहेत.
एमएसपीअंतर्गत कापूस खरेदी पंजाब, हरियाणा, राजस्थान आणि मध्य प्रदेशात सुरळीत सुरू आहे. 29.10.2020 पर्यंत 160352 लाख रुपये किंमतीच्या 548898 कापसाच्या गासंड्या खरेदी केल्या असून त्याचा फायदा 104675 शेतकऱ्यांना झाला आहे.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 67
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 30 मे 2022
|
|
- 193.31 cr vaccine doses have been administered so far under Nationwide Vaccination Drive
- India's Active caseload currently stands at 17,698
- Active cases stand at 0.04%
- Recovery Rate currently at 98.74%
- 2,070 recoveries in the last 24 hours increases Total Recoveries to 4,26,13,440
- 2,706 new cases recorded in the last 24 hours
- Daily positivity rate 
- Weekly Positivity Rate 
- 85 cr Total Tests conducted so far; 2,78,267 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 193.31  कोटींचा टप्पा पार केला आहे. 2,45,16,503 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.38  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 17,698 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासांत 2,070 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,13,440 झाली आहे.
गेल्या 24 तासात 2,706 नव्या कोरोना रुग्णांची नोंद झाली.
गेल्या 24 तासात एकूण 2,78,267 चाचण्या करण्यात आल्या. भारताने आतापर्यंत एकूण 85  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 0.58 % तर दैनंदिन पॉझिटिव्हिटी दर 0.97 % आहे.
इतर अपडेट्स :
G.Chippalkatti/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 73
पंतप्रधान कार्यालय
पंतप्रधानांनी केला वाराणसी या आपल्या मतदारसंघाचा दौरा, श्री जगद्गुरू विश्वाराध्य गुरूकुलाच्या शताब्दी महोत्सवाच्या सांगता सोहळ्याला पंतप्रधानांची उपस्थिती
श्री सिद्धांत शिखामणी ग्रंथाच्या 19 भाषेतल्या अनुवादाचे केले प्रकाशन
‘श्री सिद्धांत शिखामणी ग्रंथ’ मोबाईल ॲपचा शुभारंभ
नवी दिल्ली, 16 फेब्रुवारी 2020
पंतप्रधान नरेंद्र मोदी यांनी आज उत्तर प्रदेशातल्या वाराणसीला भेट दिली. वाराणसी येथील जंगमवाडी मठात जगद्गुरू विश्वाराध्य गुरूकुलाच्या शताब्दी महोत्सवाच्या सांगता सोहळ्यात ते सहभागी झाले होते. या कार्यक्रमात पंतप्रधान नरेंद्र मोदी यांनी ‘श्री सिद्धांत शिखमणी ग्रंथाच्या’ 19 भाषेतल्या अनुवादाचे प्रकाशन केले. ‘श्री सिद्धांत शिखमणी ग्रंथ’ मोबाईल ॲपचे अनावरण त्यांनी केले. नव्या दशकाच्या प्रारंभी शतक महोत्सव होत असून हा योगायोग आहे आणि हे दशक 21 व्या शतकातील भारताची भूमिका पुन्हा अधोरेखित करेल, असे पंतप्रधानांनी आपल्या भाषणात सांगितले.
मोबाईल ॲपद्वारे श्री सिद्धांत शिखमणी ग्रंथाच्या डिजिटायझेशनमुळे युवा पिढीसोबतचे दुवे अधिक मजबूत होतील आणि त्यांना प्रेरणाही मिळेल. या मोबाईल ॲपद्वारे ग्रंथाशी संबंधित वार्षिक प्रश्नमंजुषा स्पर्धेच्या आयोजनाचा सल्ला पंतप्रधानांनी दिला. 19 भाषांमधल्या अनुवादामुळे हा ग्रंथ अधिकाधिक लोकांपर्यंत पोहोचण्यास मदत मिळेल, असे त्यांनी सांगितले.
‘नागरिक म्हणून आपली वर्तणूक भारताचे भविष्य निश्चित करणार आहे, नव्या भारताची दिशा निश्चित करणार आहे’, असे पंतप्रधानांनी सांगितले. संतांनी दाखवलेल्या मार्गाचे अनुसरण करून आपल्याला आपल्या जीवनातील आकांक्षा पूर्ण करायच्या आहेत आणि राष्ट्रनिर्माणातही पूर्ण सहकार्य द्यायचे आहे.
स्वच्छतेबाबत जागरुकता निर्माण करण्यात आणि स्वच्छतेची मोहीम देशाच्या कानाकोपऱ्यात पोहोचवण्यात लोकांनी दिलेल्या योगदानाचे त्यांनी कौतुक केले. भारतात निर्मित उत्पादने वापरण्याचे आवाहन त्यांनी केले. जलजीवन अभियान यशस्वी होण्यासाठी प्रत्येकाने सहभागी व्हावे असे आवाहन त्यांनी केले.
गंगा नदी स्वच्छ करण्यात लक्षणीय सुधारणा झाली असून लोकसहभागातून हे शक्य होऊ शकल्याचे पंतप्रधानांनी नमूद केले. ‘नमामि गंगे’ कार्यक्रमांतर्गत 7000 कोटी रुपयांचे प्रकल्प पूर्ण झाले असून 21,000 कोटी रुपयांच्या योजना प्रगतीपथावर आहेत, असे त्यांनी सांगितले.
सरकारने नुकतीच ‘श्री राम जन्मभूमी तीर्थक्षेत्र’ विश्वस्त मंडळाची घोषणा केल्याचे पंतप्रधानांनी सांगितले. अयोध्येत राम मंदिराच्या उभारणीच्या कार्यावर हे विश्वस्त मंडळ देखरेख ठेवणार आहे. सरकारने विश्वस्त मंडळाकडे 67 एकर जमीन हस्तांतरित केल्याचेही त्यांनी सांगितले.
B.Gokhale/S.Kakade/P.Kor
(Visitor Counter : 74
ऊर्जा मंत्रालय
केंद्रीय मंत्री नितीन गडकरी आणि केंद्रीय राज्यमंत्री आर.के.सिंग यांच्या हस्ते एमएसएमई क्षेत्रात ऊर्जा क्षमता वाढवण्याविषयीच्या राष्ट्रीय परिषदेचे उद्घाटन
एमएसएमई क्षेत्रासाठी ऊर्जा संवर्धन मार्गदर्शक तत्वे आणि माहिती व्यवस्थापन पोर्टल ‘सिद्धी’ चे ही उद्घाटन
नवी दिल्ली, 23 सप्टेंबर 2019
एमएसएमई म्हणजेच सूक्ष्म, लघु आणि मध्यम उद्योग क्षेत्रात ऊर्जा क्षमता वाढवण्याविषयीच्या राष्ट्रीय परिषदेचे आज केंद्रीय सूक्ष्म, लघु आणि मध्यम उद्योग मंत्री नितीन गडकरी आणि ऊर्जा राज्यमंत्री आर.के.सिंग यांच्या हस्ते दिल्लीत संयुक्तरित्या उद्घाटन झाले. ऊर्जा क्षमता विभागाने आयोजित केलेल्या या दोन दिवसीय परिषदेत एमएसएमई क्षेत्रातले उद्योजक, सहकारी, तंत्रज्ञ आणि सेवा पुरवठादार अशा सर्वांच्या सहभागातून ऊर्जा क्षमता वाढवण्यावर माहिती दिली जाणार आहे. या परिषदेत ऊर्जा क्षमता तंत्रज्ञान वापरण्याविषयक एक प्रदर्शनही आयोजित करण्यात आले आहे.
एमएसएमई क्षेत्रात ऊर्जा क्षमता वाढवण्याबद्दल गडकरी यांनी आनंद व्यक्त केला. या परिषदेतून ऊर्जा संवर्धन तसेच कार्बन उत्सर्जन कमी करण्याबाबत काय उपाययोजना कराव्यात याची माहिती मिळू शकेल असे गडकरी यावेळी बोलताना म्हणाले. ऊर्जा क्षमता वाढल्यानंतर एमएसएमई क्षेत्रावरचा आर्थिक भारही कमी होईल ज्याचा लाभ या लघु उद्योगांना होईल असे ते म्हणाले.
गेल्या पाच वर्षात देशात औद्योगिक ऊर्जेची गरज दुपटीने वाढली आहे अशी माहिती केंद्रीय ऊर्जा राज्यमंत्री आर.के.सिंग यांनी यावेळी दिली. 2040 पर्यंत ही मागणी तिपटीने वाढेल असा अंदाज आहे. त्यामुळे ऊर्जा निर्मिती सोबतच ऊर्जा बचत आणि ऊर्जा क्षमता वाढवणे अत्यंत आवश्यक आहे असे ते म्हणाले. त्या दृष्टीने ही परिषद उपयुक्त ठरेल अशी अपेक्षा त्यांनी व्यक्त केली.
B.Gokhale/R.Aghor/P.Malandkar
(Visitor Counter : 92
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारने खाद्यतेल आणि तेलबियांच्या साठयांवर 30 जून 2022 पर्यंत मर्यादा लागू केली
देशात खाद्यतेलाच्या किमती आणखी कमी करण्याच्या प्रयत्नांचा भाग म्हणून केंद्र सरकारने गेल्या काही काळात अनेक पावले उचलली आहेत. याच प्रयत्नात, सरकारने 3 फेब्रुवारी 2022 रोजी, एक आदेश जारी करत खाद्यतेले आणि तेलबियांच्या साठयांवर 30 जून 2022 पर्यंत मर्यादा घातली आहे.
सरकारने याआधीच्या, म्हणजेच 8 ऑक्टोबर 2021 च्या आदेशानुसार, खाद्यतेले आणि तेलबियांच्या साठयावर मर्यादा अधिसूचित केली होती. हा आदेश 31 मार्च 2022 पर्यंत लागू होता. मात्र, असे असले तरी, तेल आणि तेलबियां साठ्यावर मर्यादा घालण्याचे प्रमाण  किती असावे, याचा निर्णय राज्ये/केंद्रशासित प्रदेशाच्या सरकारांवर सोपवला होता, त्यांच्याकडचा उपलब्ध साठा आणि मागणी लक्षात घेऊन, त्यांनी हा निर्णय घ्यायचा होता. या आदेशाचा आढावा घेतला असता, असे आढळले की केवळ सहा राज्ये-उत्तरप्रदेश, कर्नाटक, हिमाचल प्रदेश, तेलंगण, राजस्थान आणि बिहार यांनीच केंद्र सरकारच्या आदेशानुसार, साठयावर मर्यादा घातली आहे. मात्र, खाद्यतेलाच्या किमती नियंत्रणात ठेवण्याच्या केंद्र सरकारच्या प्रयत्नांचा लाभ देशातील सर्व राज्ये/केंद्रशासित प्रदेशातील ग्राहकांना मिळावा, यासाठी साठयाची मर्यादा सर्व राज्यांनी घालणे आवश्यक आहे. ही लक्षात घेऊन, केंद्र सरकारने काल, खाद्यतेल आणि तेलबियांच्या किमती किती प्रमाणात कमी कराव्यात याची निश्चित यादीच जारी केली असून, वर उल्लेखित सहा राज्ये वगळता सर्व राज्यात आता ही आदेश लागू असणार आहेत.
या आदेशामुळे, केंद्र सरकार, सर्व राज्ये आणि केंद्रशासित प्रदेशाना, खाद्यतेल आणि तेलबियांच्या किमतीचा साठा आणि वितरण यावर नियंत्रण ठेवण्याचे अधिकार मिळणार आहेत. यामुळे, केंद्र सरकारला देशात, खाद्यतेल आणि तेलबियांच्या साठेबाजीवर नियंत्रण ठेवण्यासाठी मदत होईल.
संरक्षण मंत्रालय
भारत-फ्रान्स संयुक्त लष्करी सराव फ्रिंजेक्स-2023 चे तिरुअनंतपुरम येथे आयोजन
केरळमधील तिरुअनंतपुरम येथील पानगोडे लष्करी तळावर 07 आणि 08 मार्च 2023 रोजी भारतीय आणि फ्रेंच लष्करा दरम्यान फ्रिंजेक्स-23 हा पहिला संयुक्त लष्करी सराव आयोजित केला जाईल. तिरुअनंतपुरम स्थित भारतीय सैन्य दल आणि फ्रेंच 6व्या लाइट आर्मर्ड ब्रिगेडमधील पलटणीचा समावेश असलेली तुकडी या स्वरूपामध्ये दोन्ही देशांचे सैन्य प्रथमच सहभागी होत आहे.
दोन्ही सैन्यांमधील आंतर-कार्यक्षमता, समन्वय आणि सामरिक पातळीवर सहकार्य वाढवणे हे या सरावाचे उद्दिष्ट आहे. संयुक्त मानवतावादी मदत आणि आपत्ती निवारण, अंतर्गत विस्थापित लोकसंख्या  शिबिराची स्थापना आणि आपत्ती निवारण सामग्रीचे वहन करण्याकरिता संकल्पित क्षेत्र सुरक्षित करण्यासाठी संयुक्त कमांड पोस्टची स्थापना आणि कार्यान्वयन करण्यासाठीही हा सराव होत आहे.
या संयुक्त सरावामुळे फ्रान्ससोबत संरक्षण सहकार्य अधिक दृढ होईल जे एकूणच भारत-फ्रान्स धोरणात्मक भागीदारीचा एक महत्त्वाचा पैलू आहे.
आयुष मंत्रालय
गुजरातमधील गांधीनगर येथे सुरु असलेल्या जागतिक आयुष शिखर परिषदेमध्ये आयुषशेफ स्पर्धा आणि आयुर्वेदिक उत्पादनांचे स्टॉल्स मोठ्या प्रमाणात लोकांना करत आहेत आकर्षित
नवी दिल्ली, 21 एप्रिल 2022
गुजरात राज्यात गांधीनगर येथे सुरु असलेल्या तीन दिवसांच्या जागतिक आयुष शिखर परिषदेमधील सभागृहे आणि चर्चासत्रे या कार्यक्रमांमध्ये भाग घेणाऱ्या उत्साही लोकांनी ओसंडून वाहत आहेत. या संमेलनाच्या दुसऱ्या दिवशी, विविध रुचीपूर्ण प्रदर्शने आणि आयुष क्षेत्रातील स्टार्ट अप्स तसेच अभिनव संशोधनांवर आधारित सादरीकरणे येथे भेट देणाऱ्या लोकांचे लक्ष वेधून घेत आहेत.
आरोग्यदायी अन्न आणि आयुष आधारित आहार यांना प्रोत्साहन देण्यासाठी जाहीर करण्यात आलेली आयुषशेफ स्पर्धा लोकांसाठी विशेष ठरली आहे. जगभरातील 200 स्पर्धकांमधून निवडण्यात आलेल्या 30 स्पर्धकांनी यावेळी स्पर्धेत भाग घेतला. ‘पोषणासाठी आहार’ या संकल्पनेवर आधारित या आयुषशेफ स्पर्धेमध्ये पुढील सहा प्रवेश श्रेणी ठेवण्यात आल्या होत्या, धान्यावर आधारित पाककृती, तृणधान्य-आधारित पाककृती, दाणे/डाळी यांच्यावर आधारित पाककृती, फळे/भाज्या यांच्यावर आधारित पाककृती, दुग्धउत्पादनांवर आधारित पाककृती आणि यांतील प्रकारांच्या मिश्र पाककृती. या स्पर्धेतील विजेत्याला रोख 1 लाख रुपये तर पहिल्या आणि दुसऱ्या उपविजेत्याला अनुक्रमे 75,000 रुपये आणि 50,000 रुपयांचे रोख बक्षीस देण्यात येणार आहे.
या संमेलनातील प्रदर्शन सभागृहे देखील आयुषच्या माध्यमातून सौंदर्य या संकल्पनेला अधिक प्रोत्साहन देण्याच्या उद्देशाने आयुर्वेदिक सौंदर्यप्रसाधने आणि शृंगार साधनांनी भरून वाहत आहेत. जामनगर येथील आयुर्वेदिक शिक्षण आणि प्रशिक्षण संस्थेच्या ग्रीन फॉरेस्ट या स्टार्ट अप कंपनीची निर्मिती असलेल्या काही आकर्षक उत्पादनांमध्ये दूध आणि मधापासून तयार केलेला लहान मुलांसाठीचा नैसर्गिक साबण, आम्लपित्तावर गुणकारी ठरणारे वेदिक जल इत्यादी उत्पादनांचा समावेश आहे. तसेच त्यांनी “ओजस्मृती” नावाची जगातील पहिली आयुर्वेदिक मिल्कशेक पावडर देखील तयार केली आहे.
अशा अनेक स्टार्ट अप्सपैकी एक आहे एनसायफर. हे उपकरण आयुर्वेदिक डॉक्टर आणि वैद्यांना नाडी परीक्षण करून त्याचे निदान डिजिटल पद्धतीने करण्यात मदत करते. कमिन्स महिला अभियांत्रिकी महाविद्यालयाने विकसित केलेले आणखी एक स्टार्ट अप उपकरण म्हणजे आयुपॅथी. हे उपकरण प्रारंभिक टप्प्यातच हृदयाशी संबंधित आजारांचे निदान करू शकते.
या सर्व उपक्रमांसह, परिषदेच्या दुसऱ्या दिवशी समारोप सत्रे, विविध परिसंवाद, गोलमेज बैठका यांचे देखील आयोजन करण्यात आले होते आणि त्यात ख्यातनाम विषय तज्ञ आणि वक्त्यांनी त्यांचे विचार व्यक्त केले. आयुष आधारित जैववैद्यकीय अभियांत्रिकी क्षेत्रातील अभिनव संशोधने, जागतिक आयुष संशोधन आणि विकासात्मक उपक्रम या आणि इतर महत्त्वाच्या विषयांवर या परिषदेत चर्चा झाल्या.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 218 कोटी 99 लाखांहून अधिक मात्रा देण्यात आल्या 
गेल्या 24 तासात 1,84,540 लस मात्रा देण्यात आल्या.
भारतातील उपचाराधीन रुग्णांची संख्या सध्या 28,079
उपचाराधीन रुग्णांची संख्या प्रमाण आहे 0.06%
रुग्ण बरे होण्याचा दर सध्या 98.75%
गेल्या 24 तासात 2,923 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,40,57,544
गेल्या 24 तासात 2,424 नव्या कोरोना रुग्णांची नोंद.
दिवसाचा पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  89.71 कोटी कोविड तपासण्या घेण्यात आल्या, असून गेल्या 24 तासात 91,458 कोविड तपासण्या घेण्यात आल्या.
पंतप्रधान कार्यालय
पीटीपी-एनईआर ही एक अतिशय चांगली योजना असून, ईशान्य भारतातील प्रतिभावान कारागिरांचे जीवन सुधारणे, हे तिचे उद्दिष्ट आहे : पंतप्रधान नरेंद्र मोदी
नवी दिल्ली, 19 एप्रिल 2023
ईशान्य भागातील आदिवासी उत्पादनांच्या जाहिरातीसाठीची विपणन आणि लॉजिस्टिक्स विकास योजना,  ही एक अतिशय चांगली योजना असून, ईशान्य भारतातील प्रतिभावान कारागिरांचे जीवन सुधारणे, हे या योजनेचे उद्दिष्ट असल्याचे पंतप्रधान नरेंद्र मोदी यांनी म्हटले आहे. या योजनेमुळे ईशान्य प्रदेशातील उत्पादनांना चांगली ओळख मिळेल असे पंतप्रधान मोदी यांनी म्हटले आहे.
केंद्रीय आदिवासी व्यवहार मंत्री, अर्जुन मुंडा यांनी ट्विट थ्रेडमध्ये माहिती दिली आहे की, आदिवासी कारागीरांच्या उत्पादनांची खरेदी, लॉजिस्टिक्स आणि विपणनाची कार्यक्षमता वाढवून, त्यांच्या उपजीविकेच्या संधी बळकट करणे, हे पीटीपी-एनईआर योजनेचे उद्दिष्ट आहे.
केंद्रीय मंत्र्यांच्या ट्विट थ्रेडला उत्तर देताना पंतप्रधानांनी ट्विट केले आहे;
“ ही एक अतिशय चांगली योजना असून, ईशान्य भारतातील प्रतिभावान कारागिरांचे जीवन सुधारणे, हे या योजनेचे उद्दिष्ट आहे. यामुळे ईशान्य भारतातील उत्पादनांना चांगली ओळखही निश्चितपणे मिळेल. याचा विशेष फायदा आदिवासी समुदायांना मिळेल.”
G.Chippalkatti/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी अॅपच्या माध्यमातून लोकांपर्यंत पोहोचवले युवा विकासासाठी केलेल्या कार्याचे तपशील
गेल्या 8 वर्षांत युवा विकासासाठी सरकारने केलेल्या कामांचे तपशील, पंतप्रधान नरेंद्र मोदी यांनी जाहीर केले आहेत. या प्रयत्नांचे वर्णन करणारे लेख आणि संबंधित ट्विट थ्रेड त्यांनी आपल्या संकेतस्थळावरून तसेच नमो अॅप आणि मायजीओव्ही  वरून लोकांपर्यंत पोहोचवले आहेत.
पंतप्रधान ट्विटर संदेशात म्हणतात,
"युवाशक्ती हे आपले सर्वात मोठे बळ आहे. आपली तरुणाई विविध क्षेत्रांत उत्कृष्ट कामगिरी करते आहे आणि देशाच्या प्रगतीला हातभार लावते आहे. युवा विकासासाठी केलेल्या काही प्रमुख प्रयत्नांचे संकलित स्वरूपात वर्णन या लेखांमध्ये करण्यात आले आहे. #8SaalYuvaShaktiKeNaam"
"आमच्या सरकारचा 8 वर्षांचा कार्यकाळ म्हणजे, युवक-युवतींना त्यांची स्वप्ने पूर्ण करण्यासाठी आणि त्यांच्या सुप्त क्षमतांचा परिपूर्ण उपयोग करण्यासाठी सक्षम करण्याचा काळ होता. हा ट्विटर थ्रेड पाहा... #8SaalYuvaShaktiKeNaam"
"देशाची युवाशक्ती म्हणजे नवभारताचा आधारस्तंभ आहे आणि गेल्या आठ वर्षांत आम्ही या शक्तीला अधिकाधिक बळकट करण्याचा सर्वतोपरी प्रयत्न केला आहे. नवे शिक्षणधोरण असो की आयआयटी आणि आयआयएमचा विस्तार असो, नवीन स्टार्टअप उद्योग आणि युनिकॉर्न उद्योगांपासून ते खेलो इंडिया केंद्रापर्यन्त - या सगळ्या कामांबरोबरच, तरुणांसाठी आवश्यक असणारे प्रत्येक काम, गरजेचा प्रत्येक उपक्रम केला आहे."
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 16 डिसेंबर 2021
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 60,12,425 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 135.25 कोटी मात्रांचा  टप्पा पार केला आहे. देशभरात 1,41,93,269 सत्रांच्या आयोजनातून हे लसीकरण करण्यात आले.
गेल्या 24 तासांत 7,948 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,41,54,879.झाली आहे. परिणामी, सध्या, भारतातील रोगमुक्ती दर 98.38 % असून मार्च 2020 पासूनचा सर्वोच्च दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 49 दिवस नव्या कोविड बाधितांची संख्या 15,000 हून कमी नोंदली जात आहे. गेल्या 24 तासांत 7,974 नव्या कोविड बाधित रुग्णांची नोंद झाली.
देशातील कोविड सक्रीय रुग्णसंख्या सध्या 87,245. इतकी असून देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.25% आहे. मार्च 2020 पासून ही सर्वात कमी रुग्णसंख्या आहे.
देशभरात कोविड संसर्ग तपासणी चाचण्या करण्या क्षमता विस्ताराचे काम सुरु आहे. गेल्या 24 तासांत देशात एकूण 12,16,011 चाचण्या करण्यात आल्या. देशात आतापर्यंत एकंदर 66 कोटी 2 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढवली जात असतानाच, साप्ताहिक पॉझिटीव्हिटी दर सध्या 0.64% असून गेले 32 दिवस हा दर 1% हून कमी राहिला आहे. तर दैनंदिन पॉझिटीव्हिटी दर आज 0.57 % आहे. दैनंदिन पॉझिटीव्हिटी दर गेले सलग 73 दिवस 2% हून कमी आहे आणि आता गेले सलग 108 दिवस हा दर 3 % हून कमी राहिला आहे.
इतर अपडेट्स :-
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
पंतप्रधान कार्यालय
क्रेडाई युथ कॉन-2019 ला पंतप्रधानांनी केले संबोधित
(नवी दिल्ली, 13 फेब्रुवारी 2019
पंतप्रधान नरेंद्र मोदी यांनी आज नवी दिल्लीत क्रेडाई युथ कॉन 2019 ला संबोधित केले.
प्रत्येक बेघर असणाऱ्याला 2020 पर्यंत घर मिळेल हे निश्चित करण्यासाठी जलद गतीने काम सुरू केले आहे, असे पंतप्रधान म्हणाले. प्रधानमंत्री आवास योजनेअंतर्गत सुमारे दीड कोटी घरे बांधण्यात आली असून यापैकी शहरी गरीबांसाठी 15 लाख घरे बांधण्यात आली आहेत. सध्याच्या केंद्रीय मंत्रिमंडळाअंतर्गत ही संपूर्ण प्रक्रिया पूर्णत: पारदर्शकता असल्याचे सांगून ते म्हणाले की, जेव्हा सरकार योग्य उद्देशाने धोरणांची आखणी करते त्यावेळी भ्रष्टाचार नष्ट होऊन चांगले निष्कर्ष हाती येतात.
बांधकाम नियामक प्राधिकरण अर्थात रेरा मुळे ग्राहक आणि बांधकाम विकासक यांच्यात विश्वास निर्माण झाला आहे, असे पंतप्रधान म्हणाले. 28 राज्यात रेरा अधिसुचित करण्यात आला असल्याचे त्यांनी सांगितले. रेरा अंतर्गत 35 हजारांहून अधिक बांधकाम प्रकल्प आणि 27 हजार दलालांनी नोंदणी केली असून लाखो सदनिका बांधण्यात येत असल्याचे त्यांनी सांगितले.
गेल्या चार वर्षात व्यवसाय सुलभीकरण मानांकनात घेतलेल्या झेपेबद्दल बोलताना पंतप्रधान
म्हणाले की, भारत व्यवसाय सुलभीकरण अंमलात आणण्यासाठी कटिबद्ध आहे. यासंदर्भात बोलताना पंतप्रधानांनी बांधकाम परवान्यासह सर्व सरकारी परवाने पूर्वीपेक्षा जलद गतीने देण्यात येत असल्याचा उल्लेख केला.
बांधकाम उद्योग आणि ग्राहकांसाठी केंद्र सरकारने हाती घेतलेल्या कर सुधारणांविषयी बोलतांना पंतप्रधानांनी बांधकामासाठी लागणाऱ्या विविध वस्तूंवरील जीएसटी दरात कपात झाल्याचाही उल्लेख केला. नुकत्याच सादर झालेल्या अर्थसंकल्पात मध्यमवर्गासाठी दिलेल्या कर सवलतींचाही त्यांनी उल्लेख केला. या सर्वांमुळे गृहनिर्माण क्षेत्राला आणि ग्राहकांना एकत्रित फायदा होईल, असे ते म्हणाले.
स्वत:च्या मालकी हक्काचे घर असावे हे सर्वसामान्य नागरिकांचे स्वप्न पूर्ण करण्यात क्रेडाईच्या योगदानाबद्दल पंतप्रधानांनी कौतुक केले. नवीन भारत आकाराला येत असताना युथ कॉन होत आहे, असे त्यांनी सांगितले. नवीन भारताची आखणी करण्यात देशातील युवकांची भूमिका महत्त्वपूर्ण असल्याचे ते म्हणाले.
त्यापूर्वी पंतप्रधानांनी क्रेडाईतर्फे आयोजित प्रदर्शनालाही भेट दिली.
B.Gokhale/J.Patankar/P.Kor
आरोग्य आणि कुटुंब कल्याण मंत्रालय
कोविड-19 अद्ययावत माहिती
भारतात सक्रीय रुग्णसंख्येत घट होऊन ती 9,73,158
भारतातील सक्रीय रुग्णसंख्या 66 दिवसांनंतर 10 लाखांपेक्षा कमी
भारतात गेल्या 24 तासात 70,421 नव्या रुग्णांची नोंद; 74 दिवसांतील नीचांक
देशात आतापर्यंत बरे झालेल्या एकूण रुग्णांची संख्या 2,81,62,947
गेल्या 24 तासात बरे झालेल्यांची संख्या 1,19,501
सलग 32 व्या दिवशी बरे होणाऱ्यांची संख्या दैनंदिन रुग्णांपेक्षा जास्त
बरे होण्याचा दर वाढून 95.43%
साप्ताहिक पॉझिटिव्हिटी दर 5% हून कमी; सध्या हा दर 4.54%
दैनंदिन पॉझिटिव्हिटी दर 4.72%; सलग 21 व्या दिवशी हा दर 10 टक्क्यांपेक्षा कमी
देशात चाचण्यांच्या क्षमतेत सातत्याने वाढ कायम असून आतापर्यंत देशात एकूण 37.96 कोटींपेक्षा अधिक चाचण्या करण्यात आल्या
देशव्यापी लसीकरण मोहिमेअंतर्गत 25.48 कोटी लसींच्या मात्रा देण्यात आल्या
आरोग्य आणि कुटुंब कल्याण मंत्रालय
डॉ. मनसुख मांडवीय यांनी दुसऱ्या जी20 आरोग्य मंत्र्यांच्या बैठकीला केले संबोधित
पंतप्रधान नरेंद्र मोदी यांच्या नेतृत्त्वाखालील भारत सरकार आरोग्य क्षेत्राला सर्वोच्च प्राधान्य देत आहे - डॉ. मनसुख मांडवीया
भविष्यासाठी सज्ज आणि लवचिक जागतिक आरोग्य सेवा परिसंस्था निर्माण करण्यासाठी मोठे योगदान द्यायला भारत वचनबद्ध - केंद्रीय आरोग्य मंत्री
नवी दिल्ली, 27 ऑक्टोबर 2022
“पंतप्रधान नरेंद्र मोदी यांच्या नेतृत्वाखालील भारत सरकार आरोग्य क्षेत्राला सर्वोच्च प्राधान्य देत आहे. जागतिक आरोग्याचे रक्षण करण्यासाठी आणि येणाऱ्या पिढ्यांसाठी अधिक चांगली आणि आरोग्यदायी वसुंधरा मागे सोडून जाण्यासाठी आम्ही वचनबद्ध आहोत”असे केंद्रीय आरोग्य आणि कुटुंब कल्याण मंत्री डॉ. मनसुख मांडवीया म्हणाले. ते आज इंडोनेशिया मधील बाली इथे दुसऱ्या जी20 आरोग्य मंत्र्यांच्या बैठकीला संबोधित करताना बोलत होते. आरोग्य सेवा क्षेत्रातील प्रगती आणि प्राधान्य क्रमांबाबत चर्चा करणे, हे या बैठकीचे उद्दिष्ट आहे.
यावेळी बोलताना डॉ. मनसुख मांडवीय म्हणाले की “भविष्यासाठी सज्ज आणि लवचीक आरोग्य सेवा परिसंस्था निर्माण करण्यासाठी मोठे योगदान द्यायला भारत वचनबद्ध आहे.” त्याच वेळी त्यांनी जागतिक स्तरावर आरोग्य विषयक लवचिकता निर्माण करण्याबाबत सविस्तर विवेचन केले, ज्यामध्ये आंतरराष्ट्रीय उपक्रमांना आर्थिक सहाय्य पुरवण्याच्या प्रस्तावावर चर्चा झाली. जागतिक आरोग्य संरचनेमधील सध्याच्या त्रुटी समजून घेण्याची गरज, तसेच आरोग्याबाबत आपत्कालीन परिस्थितीचे व्यवस्थापन करण्यासाठी सर्वसमावेशक, जलद आणि प्रतिसाद देणारी चौकट निर्माण करण्याचे महत्व देखील त्यांनी अधोरेखित केले.
डॉ. मांडवीया यांनी सर्व जी20 सदस्यांना, प्रस्तावित ग्लोबल फेडरेटेड पब्लिक ट्रस्ट डिरेक्टरीमध्ये त्यांच्या सार्वजनिक प्रणालीचे योगदान देण्यासाठी प्रोत्साहित केले, ज्यामुळे व्यक्ती आणि वस्तूंची अखंड गतिशीलता सुनिश्चित होईल.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
अर्थ मंत्रालय
आर्थिक वर्ष 2021-22 साठी जुलै 2021 पर्यंत केंद्र सरकारच्या जमाखर्चाचा मासिक आढावा
नवी दिल्ली, 31 ऑगस्ट 2021
केंद्र सरकारचे जुलै 2021 पर्यंतचे मासिक जमाखर्च एकत्रित करण्यात आले असून त्यांचे अहवाल प्रकाशित करण्यात आले आहेत. अहवालातील ठळक मुद्दे खालीलप्रमाणे आहेतः
केंद्र सरकारला जुलै, 2021 पर्यंत 6,83,297 कोटी रुपये  प्राप्त झाले. यात 5,29,189 कोटी रुपये कर महसुलाचे , बिगर कर महसुलाचे 1,39,960 कोटी रुपये आणि 14,148 कोटी रुपये बिगर कर्ज भांडवलाचा समावेश आहे. बिगर कर्ज भांडवल प्राप्तीमध्ये 5,777 कोटी रुपये कर्ज वसुलीचा आणि 8,371 कोटी रुपये निर्गुंतवणुकीचा समावेश आहे. जुलै, 2021 पर्यंत 1,65,064 कोटी रुपये केंद्र सरकारद्वारे करांच्या हिश्श्याचे वितरण म्हणून राज्य सरकारांना हस्तांतरित करण्यात आले आहेत.
केंद्र सरकारचा एकूण खर्च 10,04,440 कोटी रुपये  असून त्यापैकी 8,76,012 कोटी रूपये महसुली खर्चाचे आणि 1,28,428 कोटी रुपये भांडवली खर्चाचे आहेत. एकूण महसूली खर्चापैकी, 2,25,817 कोटी रुपये व्याज देय आणि 1,20,069 कोटी रुपये प्रमुख अनुदानांचे आहेत.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 190